|  |  |  |
| --- | --- | --- |
| **Kirkerådet Albir-Villajoyosa** | | |
| **Referat fra møte i kirkerådet i Albir-Villajoyosa nr.03/2019** | | |
| Tid: | Kl. 16.30-18.00 |  |
| Dato: | Tirsdag 23. april 2019 |
| Sted: | Sjømannskirken i Albir Kirkesenteret |
| Tilstede:  Ikke tilstede: | Arild Koch, John Haavardsholm, Merete Johannesen, Liv Edny Stausland, Arne Nilsen Berge, Jan Arild Nilsen, Liv Storeide, Arnt Jerpstad og Erik Faye Lindvig  Trine Færevåg, Tor Fredrik Lundvall, Maria Rasmussen |

*Åpningsord v/Arild*

**SAKSLISTE:**

|  |  |
| --- | --- |
| **Sak 12/2019** | **Referater** |
| Innkalling og Referat fra KR-møte 05 03 2019.  Referatet sendt |
| **Vedtak:**  Godkjent |

|  |  |
| --- | --- |
| **Sak 13/2019** | **Tilstedeværelse under ulike arrangementer** |
| Informasjonsutvalget har foreslått at SK presenteres i forbindelse med ulike arrangementer i vårt nærmiljø. Utvalget har ikke full oversikt over hva dette vil medføre av utstyr og bemanning men utvalget ønsker at forslaget drøftes i KR før en går videre med saken.  I den forbindelse har utvalget tatt opp spørsmålet om en nærmere samarbeid med DnkCB. Også dette spørsmålet ønsker utvalget å få en tilbakemelding om fra KR.  KR leder Arild orienterer om at informasjonsutvalget ønsker at kontakten med DnkCB bedres. |
| **Vedtak:**  KR slutter seg til informasjonsutvalgets initiativ og ber utvalget arbeide videre med saken. |

|  |  |
| --- | --- |
| **Sak 14/2019** | **Faste utvalg** |
| 1. Informasjonsutvalget foreslår Gunnar Wahl oppnevnt som medlem til utvalget. 2. KR-medlemmene orienterer om de respektive utvalg.   Økonomiutvalget:   * Utvalget har kontaktet frivillighetsutvalget om å opprette en vaktmestergruppe som har ansvar for å ta unna forefallende arbeid på Sjømannskirkens eiendommer. Eksempel: male, rydde, ordne. * Markedsdag for støttespillere: Lørdag 29/2-20 * Utvalget kartlegger behovet for nye stoler i Minnekirken. * Utvalget foreslår inngangspenger til alle tirsdagsarrangement, også de med åresalg.   Gudstjenesteutvalget:   * Har hatt ett møte hvor mye av tiden gikk til å avklare om hva som er mandatet til utvalget. Utvalgets arbeid er godt i gang.   Frivillighetsutvalget:   * Gjeninnføring av frivillighetskontrakter. * Kartlegger hvilke områder innenfor frivilligheten utvalget skal satse på. * Frivillighetsutvalget ønsker å avklare om de frivillige i Minnekirken skal underlegges frivillighetsutvalget eller gudstjenesteutvalget. * Frivillighetsutvalget ønsker at alle frivillige skal ha grunnleggende førstehjelpskurs.   Informasjonsutvalget:   * Hverdagsinformasjon; sørge for dryppene av informasjon om SK arbeid. Mer i sak 15. |
| **Vedtak:**   1. Gunnar Wahl oppnevnes som medlem til informasjonsutvalget. 2. Informasjon om utvalgenes arbeid tas til orientering. |

|  |  |
| --- | --- |
| **Sak 15/2019** | **Kirkebuss** |
| Informasjonsutvalget har tatt opp spørsmålet om å få opp deltakerantallet på kirkebussen. Det er innledet samarbeid med Reuma Sol. Det innebærer bl. a. at kirkebussen tar med seg gjester som skal til Albir-markedet. Det arbeides videre med å få til et bedre samarbeid med CAN. Utvalget har utarbeidet tekst til en plakat som forsøksvis settes opp på Alfaz del Sol. Tilsvarende plakat tenkes hengt opp andre steder. Arne er i gang med å lage plakaten. Den ble lagt fram i møte.  Kirkerådet ønsker at tallene for kirkebussen digitaliseres og at det utarbeides statistikk. |
| **Vedtak:**  KR slutter seg til informasjonsutvalgets opplegg og ber utvalget følge opp saken. |

|  |  |
| --- | --- |
| **Sak 16/2019** | **Orienteringssaker fra daglig leder** |
| * Vi har hatt en fin vår på mange måter. Ting flyter bra. Vinterassistentene rapporterer en ro over arbeidet og over å være her. Hovedstyret gav også tilbakemelding om at de opplever oss som en velfungerende stasjon. * Mer krevende vår for staben med sykdom. * Sjømannskirken er mer involvert i 17. mai i år enn i fjor. Gjerulf er i år leder for 17. mai-komiteen. * Sommeren flyter godt dersom Trine er tilbake i sommer. * Plan for høsten. * Sjømannskirken lyktes ikke med å få til en utlysning av ny barne- og ungdomsarbeider i vår. Da ble løsningen å hente inn en vikar i stillingen for et helt år. HR-avdelingen sier stillingen skal lyses ut om ett år som en fast stilling. * Vi arbeider med å øke konserttilbudet. Vi kan tenke oss å ha flere konserter i hagen i Sjømannskirken i Albir i tillegg til større konserter i Minnekirken. |
| **Vedtak:**  Tatt til orientering. |

|  |  |
| --- | --- |
| **Sak 17/2019** | **Eventuelt** |
| * Jan Arild orienterer om at konsulatet legges ned når han i sommer fyller 70 år. I sitt sted vil det opprettes et generalkonsulat i Alicante. Det betyr at konsulen ikke er representert i KR fra 1. august. KR må ta stilling til om det er ønskelig å invitere ny generalkonsul til KR videre. |
| **Vedtak:**  Tatt til orientering. |

Referent: Arne Nilsen Berge